Roy Keane

Roy Keane (s. 10. elokuuta 1971) on irlantilainen jalkapallovalmentaja ja entinen keskikenttäpelaaja. Häntä pidetään historian parhaana irlantilaispelaajana.

Keane on ainoa irlantilainen FIFA 100 -listalla.

 Ura pelaajana 
Keane aloitti uransa kotikaupunkinsa Corkin Rockmountissa ennen siirtymistään puoliammattilaisseura Cobh Ramblersiin vuonna 1989. Pian kykyjenetsijät huomasivat hänen lahjakkuutensa ja hän siirtyi Englantiin Nottingham Forestiin. Vuonna 1991 Keane vakiinnutti paikkansa kokoonpanossa ja syrjäytti Englannin maajoukkuepelaaja Steve Hodgen. Hän teki kolme maalia FA Cupissa, missä Nottingham eteni loppuotteluun, missä se hävisi Tottenhamille. Vuotta myöhemmin hän pelasi Nottinghamissa Liigacupin finaalissa, missä se hävisi Manchester Unitedille.

Vuonna 1993 Nottingham putosi Valioliigasta, minkä seurauksena hän siirtyi 3,75 miljoonalla punnalla Manchester Unitediin. Siellä hän vakiinnutti paikkansa joukkueen keskikentällä Paul Incen aisaparina. Manchester United oli Keanen siellä ollessa eräs maailman parhaimmista seurajoukkueista. Hän voitti seurassa seitsemän kertaa Valioliigan mestaruuden (1994, 1996, 1997, 1999, 2000, 2001, 2003), neljä kertaa FA Cupin (1994, 1996, 1999, 2004) ja 1999 myös Mestarien liigan.

Suurimman osan kaudesta 1997–1998 Keane oli pelaamatta hänen loukkaannuttuaan Alf-Inge Haalandin kovaotteisessa taklauksessa. Vuonna 2001 Keane kosti Haalandille ja taklasi tätä niin että tämä loukkaantui pahasti. Haaland loukkasi taklauksessa polvensa. Hän joutui lopettamaan uransa kuitenkin toisen polvensa vamman, ei Keanen taklauksen vuoksi. Keane sai tempustaan 150 000 punnan sakot ja viiden ottelun pelikiellon. Kyseinen tapauksen lisäksi Keane on muulloinkin urallaan joutunut kärsimään pelikielloista ja sakoista harjoitettuaan kentällä väkivaltaista käyttäytymistä.

18. marraskuuta 2005 Keane yllättäen ilmoitti lähtevänsä Manchester Unitedista, 12 seurassa vietetyn vuoden jälkeen. Pian hän siirtyi Skotlannin liigan Celticiin, joka oli ollut hänen suosikkijoukkueensa pikkupoikana. 

Irlannin maajoukkueessa Keane pelasi 67 ottelua ja teki niissä yhdeksän maalia. Hän lopetti maajoukkueuransa, kun Irlanti ei selviytynyt 2006 Saksan MM-kisoihin.

 Ura valmentajana 
Keane aloitti valmennusuransa elokuussa 2006 kolmen vuoden sopimuksella Sunderland AFC:n päävalmentajana. Joukkue pelasi kauden 2006–2007 Championship-liigassa, joka on Englannin toiseksi ylin sarjataso aloittaen kauden heikosti, mutta Keanen johdolla joukkue juhli kauden päätteeksi nousua Valioliigaan.

Kauteen 2008–09 vahvistuksia hankkinut Sunderland lähti suurin odotuksin. Menestys syyskaudella ei kuitenkaan ollut odotetun laista ja joulukuun alussa 2008 Keane erosi tehtävistään. Sunderland oli hävinnyt viisi viimeisintä otteluaan Valioliigassa. Roy Keane jätti Sunderlandin

Keane palasi valmennustehtäviin huhtikuussa 2009, kun Englannin mestaruussarjassa yhdeksäntenä majaillut Ipswich Town palkkasi hänet uudeksi päävalmentajakseen. Roy Keane palaa valmennushommiin Ensimmäisellä kaudellaan Keanen suojatit jäivät Mestaruussarjassa vasta sijalle 15. Kausi 2010/11 sujui vielä kehnommin ja lopulta Keane sai potkut tammikuussa 2011 seuran majaillessa sijalla 19. Roy Keane sacked as Ipswich manager

Marraskuun alussa 2013 Keane allekirjoitti kaksivuotisen sopimuksen Irlannin jalkapallomaajoukkueen apuvalmentajan tehtävästä. Hän toimii Martin O’Neillin aisaparina. Martin O'Neill and Roy Keane: Republic of Ireland appoint duo Kaksikko erosi tehtävistään marraskuussa 2018, kun Irlanti oli jäänyt Kansojen liigassa lohkonsa jumboksi.Martin O'Neill and Roy Keane leave Republic of Ireland roles

 Pelaajaprofiili 
Keanea pidetään historian parhaana irlantilaispelaajana.

 Lähteet 

Luokka:Irlantilaiset jalkapalloilijat
Luokka:Irlantilaiset jalkapallovalmentajat
Luokka:FIFA 100
Luokka:Vuonna 1971 syntyneet
Luokka:Elävät henkilöt